188 MISSIONS DIPLOMATIQUES 



place, et sont loutz les édifices, tant les estables que les temples, cham- 

 bres et gallerics, couverts de plomb. En ceste hospilal peuvent loger tous 

 passans sans leur despens, ausquels on donne pour aumosne du pain et 

 du ris cuit. Nous y avons esté très-bien traictez. Ledict liospital est distant, 

 selon que m'a semblé, de Constantinoble quinze lieues. 



XVII". — Nous avons de grand matin envoyé devant nous nostre ba- 

 gaige, attendantz cependant la venue de Mahomet Begk, nostre conduc- 

 teur, lequel est familier d'Aloisio Grity, et est Dnablement arrivé; au 

 moyen de quoy avons poursuivy nostre chemain, et sommes passez par ung 

 aultre pont appelle Behutzenighe, et depuis par ung aullre qu'ilz appel- 

 lent Bogil, où, en venant en Constantinoble, nous avions esté logez, et 

 sommes sur la nuict arrivez dans la ville de Sélibria. En chemin, ledict 

 Mahomet Begk nous déclara que Aloisio Grity avoit empesché le progrès de 

 la paix avecq l'empereur Charles, au moyen qu'il avoit dict estre trop plus 

 honorable aux Turcqz reprendre Coron par force que par appoinctement : 

 lequel conseil leur avoit cher cousté, pour aultant qu'il disoit estre venu 

 ung messagier disant que les Turcqz avoient perdu en l'assault de Coron 

 trois cens cincquante hommes, au moyen de quoy ilz se repentoyent de 

 ce qu'ilz u'avoient appoincté avecq nous; mais que maintenant ilz avoyent 

 vergoigne de quelque aullre chose proposer pour venir à appoinctement, 



XVIII". — Continuantz nostre chemin, sommes venus, sans passer 

 quelquez aultre lieu mémorable, en la ville de Sorlith, qu'est ung lieu 

 assez habité, et avons esté logez en ung lieu appelle Achmat-mareth , qu'est 

 ung hospital très-beau et assez plus grand et excellent que Abdusalem-ma- 

 reth, et at ung temple bien ample. Cest Achmat a esté Bassa de la Romaine, 

 et estoit général au siège de Rodes; depuis estant envoyé au Chayre. il 

 rebella, par la faction d'Imbrahim Bassa, et s'intitula seigneur d'Égipte, 

 et forgea monnoye d'or. Cest Achmat, avecq Pery Bassa, Mustapha Bassa 

 etÂchmat, aga des janitzaires, ont par la subtilité d'Imbrahim Bassa, toutz 

 esté ruynez. 



XIX". — Avons cheminé par lieux champestres désertz et quelques 

 pauvres villages des Turcqz, et sommes finahlement venus en la ville de 

 Borgais, où avons logé dans une escoUe d'enfans. 



